คนไทยฮิตเบี้ยประกันสุขภาพพุ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

คาดปีหน้าขยายตัวเพิ่มขึ้น40% เมินใช้สวัสดิการโรงพยาบาลรัฐ
โพสต์ทูเดย์ — ตลาดประกันสุขภาพคึก ลูกค้าเมินใช้สวัสดิการรัฐ ยอมควักเงินจ่ายค่าเบี้ยเอง คาดปีหน้าเติบโตเพิ่ม 3040%
นายประวิทย์ ทองธนากุล ประธานคณะกรรมการประกันภัยเบ็ดเตล็ด อุบัติเหตุและสุขภาพ สมาคมประกันวินาศภัย เปิดเผยว่า ในปีหน้าคาดว่าตลาดประกันสุขภาพจะมีอัตราเติบโตประมาณ 3040% จากเบี้ยในปัจจุบันที่อยู่ประมาณ 2,000 ล้านบาท ขณะเดียวกันตลาดประกันภัยรายบุคคลประเภทอื่นก็ยังเติบโตอย่างต่อเนื่องด้วย
“ผลการวิจัยทางตลาดพบว่า ลูกค้าที่มีรายได้ต่ำกว่า 2.5 หมื่นบาทต่อเดือน ยังมีความต้องการซื้อประกันสุขภาพเพื่อต้องการรักษาในโรงพยาบาลเอกชนมากกว่าใช้สวัสดิการรักษาในโรงพยาบาลของรัฐ ซึ่งปัจจัยบวกที่ส่งเสริมให้ขยายตัวได้เพิ่ม ยังขึ้นอยู่กับช่องทางขายเพื่อให้เข้าถึงลูกค้า” นายประวิทย์ กล่าว
ในปีหน้าตลาดประกันภัยรายบุคคลยังคงขยายตัวต่อเนื่องจากอดีตที่เติบโตสูงมาตลอด โดยประกันภัยที่จะขยายตัวมากคือประกันสุขภาพคาดว่าจะมีอัตราเติบโตประมาณ 3040% เนื่องจากฐานเบี้ยประกันภัยยังเล็กมากเบี้ยรวมประมาณ 2,000 ล้านบาท เทียบกับประกันภัยอุบัติเหตุส่วนบุคคลหรือพีเอมีเบี้ยรับรวมเป็น 1 หมื่นล้านบาทใหญ่กว่าประกันสุขภาพ 5 เท่า 
อย่างไรก็ตาม การทำตลาดผ่านช่องทางขายที่ทำยากและเป็นอุปสรรคต่อยอดขายประกันสุขภาพในปีหน้าคงเป็นช่องทางขายผ่านโทรศัพท์หรือเทเลมาร์เก็ตติง ซึ่งเป็นผลมาจากการที่สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ออกกฎระเบียบใหม่ ทำให้แต่ละบริษัทมีต้นทุนสูงขึ้น ทำให้ต้องหาช่องทางขายอื่นเพื่อชดเชยแทน
นายประวิทย์ กล่าวว่า ช่องทางจำหน่ายอื่นๆ อาทิ ผ่านธนาคารหรือแบงก์แอสชัวรันส์ จุดขาย ตามห้างต่างๆ อย่างโลตัส เป็นต้น สามารถชดเชยยอดขายผ่านเทเลมาร์เก็ตติ้งได้ ขณะที่ช่องทางขายผ่านอินเตอร์เน็ตหรืออี คอมเมิร์ชสำหรับประเทศไทยยังน้อย ประชาชนไม่ค่อยซื้อผ่านอินเตอร์เน็ต ประกันสุขภาพจำเป็นต้องมีการพิจารณารับประกัน ต้องมีการแถลงข้อเท็จจริงเกี่ยวกับโรคต่างๆ อย่างโรคที่ยกเว้นไม่รับประกันภัย
สำหรับแบบประกันสุขภาพที่จะออกมาในปีหน้า คาดว่าจะเป็นแบบที่จำกัดความคุ้มครองความเจ็บป่วยจากโรคภัยต่างๆ ให้แคบลง แต่เพิ่มวงเงินความคุ้มครองให้สูงขึ้นเมื่อเทียบกับแบบประกันสุขภาพทั่วไปที่ให้ความคุ้มครองทั้งหมดในอัตราเบี้ยประกันที่เท่ากัน เช่น การจำกัดความคุ้มครอง 5 โรคร้ายแรง มีวงเงินคุ้มครอง 5 แสนบาท จ่ายเบี้ยประกันแค่ 2,0005,000 บาทเมื่อเทียบกับประกันสุขภาพทั่วไปที่มีวงเงินคุ้มครองแค่ 5 หมื่นบาท แต่จ่ายเบี้ยประกัน 3,000 บาท 
ขณะที่กลุ่มลูกค้าใหม่ๆ อย่างกลุ่มระดับบน และคนทำงานที่มีรายได้ประจำ จะกันมาทำประกันมากขึ้น ซึ่งแบบประกันก็ต้องตอบโจทย์ความต้องการของลูกค้าให้ได้ตรงมากขึ้น 
ทั้งนี้ ในส่วนของค่าสินไหมทดแทนประกันสุขภาพนั้น ในปีหน้าก็คาดว่าจะเพิ่มขึ้นอีกประมาณ 1520% ตามค่ารักษาพยาบาลตามโรงพยาบาลต่างๆ ที่ได้ปรับเพิ่มขึ้น